Zdravo,

ja sam Courtney iz službe "Women Living Well" koja je dom za "Dobro Jutro Djevojke". Mi

čitamo Bibliju, od korica do korica, jedno poglavlje dnevno, od ponedjeljka do petka.

Ovaj tjedan smo čitale iz knjige 1. Samuelova, od 16. do 20. poglavlja.

Dakle... Ljubomora...

Ljubomora postoji od početka vremena. Ako se sjećaš prva dva brata u Bibliji... Kain je bio

ljubomoran na Abela... i Josipova braća... bili su ljubomorni na Josipov ogrtač u mnogo boja... i

Jakov koji je bio ljubomoran na Ezava... i Pepeljugine polusestre su bile ljubomorne na Pepeljugu,

zar ne?

Ali, što je s našim životima?

Uhvatiš li sebe da si ponekad ljubomorna na druge žene?

Možda vidiš slike na Facebooku i pomisliš: čovječe... ona putuje mnogo, sigurno joj je život lakši

od moga... ili si ljubomorna na nečiju ljepotu ili nečije financijsko stanje... a možda su te stvari

samo plod tvoje mašte... možda misliš kako kod kuće oni imaju savršeno dijete, a u stvari oni

prolaze kroz neke jako teške stvari.

Ili... možda to nije tvoje zamišljanje, možda, ona stvarno ima više novca ili možda je stvarno

dobila promaknuće na poslu koje si ti željela...

Dakle, ljubmora koja nije iskomentirana pretvara se u mržnju. Možemo misliti da je možemo

skrivati u svojim mislima, ali Biblija nam kaže da iz punine našeg srca, naša usta govore.

Tako će i ljubomora izaći vani. Nekad kroz naše riječi, naša djela ili na pasivno-agresivan način.

To ćemo vidjeti u našem današnjem proučavanju, kod Šaula.

U 1. Samuelovoj, u 15. poglavlju, Šaul je oduzeto prijestolje njegovog kraljevstva.

U 16. poglavlju, David je pomazan kao sljedeći kralj.

Ali, sada ne mislim na Šaula, sada mislim na Jonatana.

Jonatan, Šaulov sin, je očekivao da nasljedi prijestolje. On je zamišljao, najvjerovatnije, da će

jednog dana on preuzeti prijestolje, staviti krunu i bit će kralj Izraela.

Ali, zamisli šok koji se njemu dogodio kada se jednog dana probudio i doznao da je David okrunjen, odnosno pomazan za kralja Izraela. Svi snovi, sav status i položaj koji je mislio da će imati, sve je nestalo.

Ali, Jonatan... to je tako rijetko... On je imao svako pravo da bude ljubomoran na Davida.

Mislim, Biblija nam kaže da je David bio zgodan, da su ga djevojke voljele, pjevale pjesme o njemu. Čak i Jonatanova sestra Mikala je voljela Davida i željela se udati za njega.

Ali, LJUBAV je prvi lijek za ljubomoru.

I Biblija nam kaže da je Jonatan ISKRENO volio Davida.

Toliko da je predao svoju moć, predao svoj položaj, jer je vjerovao Božjoj volji za svoj život. Čak je, doslovno, skinuo svoj ogrtač i dao ga Davidu, dao je Davidu svoje vlastito oružje, dao mu je svoj mač i svoj pojas... sve je to predao.

Tako je rijetko vidjeti nekog poput Jonatana. On je volio iskreno.

Ali, kada ljubomora pusti svoje korijenje, tada se rađa mržnja.

Vidimo to s Kainom koji je ubio Abela.

Josipova braća su ga htjela ubiti, bacili su ga u jamu i ostavili ga tamo da umre.

Ta vrsta je ljubomora koja se rodila u Šaulu. Kada čuje pjesme koje pjevaju o Davidu, nije niti malo sretan. Pogledajmo te stihove u 1. Samuelovoj, 18. poglavlje, stihovi 7 i 8 žene pjevaju, a u 9. stihu piše: "Promatrao je Šaul Davida od toga dana i nadalje."

Od tog dana kada je šaul čuo da djevojke pjevaju da je David pobio desetke tisuća, a Šaul tisuće... kao da Šaul kaže: čekaj malo, one pjevaju da ih je on pobio više od mene... To mu se nije svidjelo. Njegove oči su pozelenjele od zavisti. I kako čitamo dalje u tom odlomku, u 15. i 16. stihu piše: "Stoga se Šaul, kada vidje da se on (David) ponaša vrlo mudro, uplaši. Ali, sav Izrael i Juda volješe Davida." Svi su voljeli Davida mnogo, ali on (Šaul) ga se bojao. On se ljutio. Njegova ljubomora jača.

Kada dozvolimo tim osjećajima da rastu u nama, ne provjeravajući ih, ne podlažući ih pred Bogom, mržnja se rađa.

I onda, on radi nešto odvratno. Donosi odluku da upotrijebi vlastitu kći kako bi pokušao povrijediti Davida.

On nudi svoju kćer Mikalu Davidu za ženu. Kao cijenu za nju, David mora ubiti stotinu Filistejaca. U stvari, potajno se nada da će Filistejci ubiti Davida u tom pokušaju.

Ali, nije ispalo po Šaulovom planu.

David dobija Mikalu za ženu. Ali, ne dobiva samo nju kao ženu, već i njenu ljubav.

Tako, kada šaul kreće da ubije Davida - prvo ga Jonatan svojom ljubavlju brani, a onda ga i Mikalina iskrena ljubav zaštićuje.

Ljubav čuva!

Ljubav nije ljubomorna.

ISKRENA LJUBAV LIJEK JE ZA LJUBOMORU!

1. lijek za ljubomoru je iskreno voljeti nekoga. Voljeti.

Voli osobu prema kojoj osjećaš ljubomoru.

2. lijek za ljubomoru je zadovoljstvo.

Ljubomora dolazi iz nezadovoljstva u našem vlastitom životu. Kao da kažemo: Bože, ne sviđa mi se ovaj život koji si mi dao. To je pokazivanje Bogu: ne daješ mi dovoljno, nisam sretna s tvojim planom za moj život.

Zato je drugi lijek za ljubomoru je biti zadovoljna!

Biti zadovoljna sa svojim mjestom u životu.

Sigurna sam da je Jonatanu, gledajući Davida kako ispunjava sve ono što je sanjao za sebe, bilo bolno i jako teško.

Jesi li ti iskusila tako nešto u svom životu?

Prošlo ljeto, moja starija sestra i njen muž proslavili su 25 godina braka. Cijela obitelj , napravili smo im lijepu, malu proslavu, torta i sve što ide...

To je bio težak dan za mene. Bilo je teško, jer dok smo to proslavljali, moj brak se potpuno raspadao. I... ne znam... hoću li ikada imati 25 godina braka... ali!

Ja želim živjeti svoj život sa zadovoljstvom, sa Božjim planom za moj život.

25 godina braka možda nije Božji plan za moj život.

Ja želim biti zadovoljna!

Ja se ne osjećam uvijek toplo, ugodno, zadovoljno... Ja donosim odluku i biram: biti zadovoljna!

Kada sam uplašena, biram biti zadovoljna!

Kada sam ljuta, što se događa u mom životu, ja moram odabrati biti zadovoljna!

Ja moram odabrati da imam povjerenje u Boga!

On mi kaže da se ne bojim za svoju budućnost. On mi kaže da ima dobar plan za moj život i ja imam povjerenje u to i ja mu vjerujem!

Tako, ja mogu odabrati da budem zadovoljna.

I mogu odabrati iskrenu ljubav.

I mogu se radovati s drugima kada se oni raduju.

Jer želim voljeti onako kako mi je Bog zapovjedio da volim.

Zato te želim ohrabriti danas:

BIRAJ LJUBAV!

BIRAJ ZADOVOLJSTVO!

Ljubomora će uništiti tvoje odnose. Okreni se s tog puta.

Vjeruj Bogu za svoj život i s onim što ti je dao!

Nastavi hodati s Kraljem!